3. การประกอบธุรกิจของแต่ละสายผลิตภัณฑ์

1) ลักษณะของบริการ

1.1 ธุรกิจเช่าซื้อ (Hire Purchase)

บริษัทให้บริการสินเชื่อเช่าซื้อ สำหรับผู้มีความประสงค์จะเป็นเจ้าของกรรมสิทธิ์ในทรัพย์สิน
หลังการผ่อนชำระค่างวดครบตามสัญญาเช่าซื้อ
ในระหว่างการผ่อนชำระผู้เช่าซื้อเป็นผู้ครอบครองทรัพย์สินและมีหน้าที่ในการบำรุงรักษาทรัพย์สินนั้น
ในปีที่ผ่านมาบริษัทยังคงให้ความสำคัญกับการให้บริการสินเชื่อเช่าซื้อทรัพย์สินประเภทรถยนต์
โดยเฉพาะรถยนต์มือสองและเน้นรถยนต์ที่เป็นที่นิยม คุณภาพดี
เพื่อสร้างความเชื่อถือให้กับลูกค้าเป็นหลัก
ด้วยบุคลากรที่มีประสบการณ์และมีความชำนาญไว้บริการลูกค้า

นอกจากการเช่าซื้อโดยผ่านคู่ค้า Dealer รถยนต์แล้ว บริษัทยังเปิดให้บริการสินเชื่อสำหรับ ไถ่ถอน
(Refinance) ในเงื่อนไขที่ใกล้เคียงกับการเช่าซื้อด้วยเช่นกัน

  1.2 ธุรกิจลีสซิ่ง (Leasing)

บริษัทให้บริการเช่าลิสซิ่ง (Financial Lease)
สำหรับนิติบุคคลที่มีความประสงค์ที่จะจัดหาทรัพย์สินไว้ใช้ในกิจการ โดยการผ่อนชำระค่าเช่า
ซึ่งสามารถนำไปหักเป็นค่าใช้จ่ายในทางภาษีได้ โดยผู้เช่า
ลีสซิ่งจะเป็นผู้ดูแลทรัพย์สินและบำรุงรักษาทรัพย์สินนั้น

ทรัพย์สินให้เช่าแบบลิสซิ่งที่บริษัทเน้นได้แก่ รถยนต์นั่งส่วนบุคคล รถยนต์เพื่อการพาณิชย์
เครื่องจักรและอุปกรณ์ เป็นต้น

3.  บริการอื่น ๆ

บริการรับชำระภาษีทะเบียนรถยนต์
ซึ่งเป็นบริการต่อเนื่องที่บริษัทให้ความสำคัญควบคู่ไปกับการจัดสินเชื่อเช่าซื้อ
ที่จะทำให้ลูกค้าได้รับความสะดวกสบายมากขึ้น

บริการต่อกรมธรรม์ประกันภัย และพ.ร.บ.
เพื่ออำนวยความสะดวกให้กับลูกค้าและเพื่อเป็นการคุ้มครองความเสี่ยงให้กับลูกค้าและทรัพย์สินด้วย

2)  การตลาดและการแข่งขัน

    1.  ลักษณะลูกค้าและกลุ่มเป้าหมาย

-   ลูกค้าบุคคลธรรมดาที่มีบุคลิกภาพน่าเชื่อถือ มีที่อยู่เป็นหลักแหล่ง มีอาชีพการงานมั่นคง
    มีรายได้แน่นอน มีความสามารถในการชำระหนี้ และมีความรับผิดชอบทางการเงินดี

-   ลูกค้านิติบุคคล ขนาดเล็ก ขนาดกลาง และขนาดใหญ่ ที่มีธุรกรรมทางการเงินที่มั่นคง
    กิจการน่าเชื่อถือ มีระบบการจัดการที่ดี และมีศักยภาพในการชำระหนี้

    1.  กลยุทธ์การแข่งขัน

กลยุทธ์ที่บริษัทใช้ดำเนินงานเพื่อให้สามารถแข่งขันได้ในระยะยาวเกิดจากการจัดองค์กรให้เป็นลักษณะ
Marketing Organization หรือ Selling Organization
เพื่อให้พนักงานทั้งหมดให้ความสำคัญกับการขายและช่วยกันสร้างบริการที่ดีเลิศให้กับลูกค้า
การดำเนินงานตามกลยุทธ์บริษัทจะเน้นเรื่องต่าง ๆ ดังนี้

การเจาะตลาด (Segmentation) ในผลิตภัณฑ์ที่มีความชำนาญคือการทำธุรกิจเช่าซื้อรถยนต์
เน้นกลุ่มลูกค้าที่มีศักยภาพชัดเจน เน้นพันธมิตรคู่ค้ารถยนต์ ที่อยู่ในพื้นที่การตลาดกรุงเทพ ปริมณฑล
และตัวเมืองจังหวัดใหญ่ที่มีศักยภาพทางเศรษฐกิจ

การกำหนดเป้าหมาย (Targeting) การทำงานที่ชัดเจนตั้งแต่พนักงานการตลาด หัวหน้าทีมงาน
หรือผู้จัดการสาขา จากสายงานการตลาด และเป้าหมายการบริการเพื่อสร้างรายได้ในรูปแบบต่าง
ๆ ให้กับบริษัท จากสายงานปฏิบัติการ ตลอดจนการเพิ่มประสิทธิภาพหรือลดต้นทุน
จากสายงานสนับสนุน

การนำเสนอ (Offering) การนำเสนอในสิ่งที่ลูกค้าต้องการ ทำการตลาดหลากหลายรูปแบบกับ
คู่ค้าจัดทำโครงการทางการตลาดต่อเนื่อง เช่นการผ่อนรถรวมประกันภัย เป็นต้น

การวางตำแหน่ง (Position) ของบริษัทเพื่อมุ่งสร้าง Brand Image
เริ่มจากระบบปฏิบัติงานภายใน ในการพิจารณาเครดิตที่รวดเร็วรัดกุมใช้ นำระบบเครดิตสกอริ่ง
(Credit Scoring) มาใช้ร่วมในการประกอบการวิเคราะห์สินเชื่อ สำหรับการสร้าง Brand
จากภายนอก มาจากการสร้างความเชื่อมั่นในความสามารถพนักงานการตลาด
สร้างความเชื่อถือพนักงานรับลูกค้าที่อยู่ด้านหน้าและสร้างศรัทธาให้เกิดกับคู่ค้า
และลูกค้าในระยะยาว

2.  ช่องทางการจำหน่าย

บริษัทได้จัดโครงสร้างองค์กร เพื่อให้สามารถบริการลูกค้า ในแต่ละกลุ่มเป้าหมายได้อย่างเหมาะสม
และมีประสิทธิภาพ โดยผ่านการทำงานของทีมการตลาด 3 ฝ่าย ดังนี้

-   ฝ่ายการตลาดกรุงเทพและปริมณฑล
    รับผิดชอบดูแลลูกค้าเช่าซื้อและหรือเช่าลีสซิ่งบุคคลธรรมดาและนิติบุคคลรายย่อยทั่วไป
    โดยเน้นพื้นที่ในเขตกรุงเทพมหานครและปริมณฑล

-   ฝ่ายการตลาดภูมิภาค รับผิดชอบดูแลลูกค้าเช่าซื้อและหรือเช่าลีสซิ่งบุคคลธรรมดาและ
    นิติบุคคลรายย่อยทั่วไป โดยเน้นพื้นที่ในจังหวัดที่เป็นที่ตั้งของสาขาและจังหวัดใกล้เคียง

-   ฝ่ายการตลาดลูกค้ารายใหญ่และโครงการพิเศษ รับผิดชอบดูแลลูกค้าเช่าซื้อและหรือเช่าซื้อ
    ลีสซิ่งประเภทนิติบุคคลที่มีขนาดเล็ก ขนาดกลางและขนาดใหญ่
    ซึ่งมีความต้องการใช้วงเงินสินเชื่อเช่าซื้อ เช่าลีสซิ่ง และฟลอร์แพลนต่อเนื่อง

    1.  ภาวะการแข่งขัน

จากภาวะเศรษฐกิจที่ชะลอตัว อันมีปัจจัยมาจากราคาน้ำมันที่เคลื่อนไหวอยู่ในระดับสูง
ต้นทุนการผลิตของผู้ประกอบการสูงขึ้น ตลอดจนปัจจัยทางการเมืองและสังคม
ส่งผลให้การจำหน่ายรถยนต์ชะลอตัวตาม ขณะเดียวกันมีผู้ประกอบการเช่าซื้อรายใหม่ ๆ
เกิดขึ้นตลอดเวลา ทั้งบริษัทในเครือธนาคาร
หรือการปรับระดับผู้ประกอบการเช่าซื้อที่กลายเป็นธนาคาร บริษัทลีสซิ่งในเครือผู้จำหน่ายรถยนต์
ตลอดจนไฟแนนซ์ท้องถิ่นหลายรายที่หันมาทำธุรกิจเช่าซื้อกันมากขึ้น ปัจจัยดังกล่าว
ส่งผลให้มีการแข่งขันที่รุนแรงมากขึ้น

สำหรับธุรกิจเช่าซื้อรถยนต์มือสอง
เริ่มมีการแข่งขันมากขึ้นจากการที่ผู้ประกอบการมองเห็นช่องว่างในส่วนต่างต้นทุนการเงินของตนและผลตอบแทนที่ได้รับ
ผู้ประกอบการการเงินเกือบทุกรายจึงมุ่งมั่นเข้ามามีส่วนแบ่งในตลาดเช่าซื้อรถยนต์มือสอง

ผลที่เกิดขึ้นในทางบวก ผู้บริโภคหรือลูกค้าผู้เช่าซื้อรถ
มีโอกาสที่จะเลือกบริการที่มีอัตราดอกเบี้ยต่ำมากขึ้น และจะได้รับบริการที่ดีขึ้น
ขณะเดียวกันผลในทางลบ ที่อาจเกิดขึ้นจากผู้ประกอบการขายรถยนต์
ที่อาจนำรถมีคุณภาพต่ำเข้าจัดสินเชื่อเช่าซื้อได้ง่าย หรือได้เรียกเงินดาวน์ลูกค้าต่ำ
ซึ่งอาจจะมีผู้เช่าซื้อบางรายไม่รับผิดชอบการผ่อนอย่างต่อเนื่อง
จนก่อให้เกิดหนี้เสียในระบบมากขึ้นตามมา

อย่างไรก็ตาม รถยนต์ยังคงเป็นสิ่งจำเป็นในการดำรงชีพของทุกคน ดังนั้น
การขยายตัวในธุรกิจเช่าซื้อยังคงเป็นไปตามความต้องการใช้รถของคนทั่วไป

การปรับตัวของบริษัทเอง นอกจากจะกระจายความเสี่ยงในการเปิดสาขาไปตามภูมิภาคแล้ว
ยังมีพันธมิตรที่ดีมากมาย และ บริษัทยังคงเน้นการบริการที่ดีก่อนและหลังการขายอย่างสม่ำเสมอ
และพัฒนายิ่งขึ้น และสร้างบริการที่เกี่ยวเนื่องตลอดเวลา
ซึ่งผู้ที่สนใจสามารถติดตามข่าวสารของบริษัท เพิ่มเติมได้จาก www.navaleasing.co.th

2.5 แนวโน้มอุตสาหกรรม

ทรัพย์สินหลักของธุรกิจให้เช่าซื้อและลีสซิ่งของบริษัทส่วนใหญ่ คือ รถยนต์ ดังนั้น
อัตราการเจริญเติบโตของธุรกิจรถยนต์
จึงเป็นปัจจัยที่สำคัญในการกำหนดแนวโน้มการเติบโตของธุรกิจให้เช่าซื้อและ
ลีสซิ่งที่ควรจะเป็นไปในทิศทางเดียวกัน

ปริมาณการจำหน่ายรถยนต์ในประเทศ

(หน่วย: คัน)

+------+---------+---------+----------+----------+--------+---------+
| ปี    | รถยนต์นั่ง | เปลี่ยนแป | รถยนต์    | เปลี่ยนแ   | รวม    | เปลี่ยนแป |
|      |         | ลงร้อยละ |          | ปลงร้อยละ |        | ลงร้อยละ |
|      | ส่วนบุคคล |         | เพื่อ      |          |        |         |
|      |         |         | การพาณิชย์ |          |        |         |
+------+---------+---------+----------+----------+--------+---------+
| 2545 | 126,353 | 20.91   | 283,009  | 47.03    | 4      | 37.84   |
|      |         |         |          |          | 09,362 |         |
+------+---------+---------+----------+----------+--------+---------+
| 2546 | 179,005 | 29.41   | 354,171  | 25.14    | 5      | 30.25   |
|      |         |         |          |          | 33,176 |         |
+------+---------+---------+----------+----------+--------+---------+
| 2547 | 209,110 | 41.67   | 416,916  | 17.72    | 6      | 17.41   |
|      |         |         |          |          | 26,026 |         |
+------+---------+---------+----------+----------+--------+---------+
| 2548 | 188,211 | (9.99)  | 515,194  | 23.58    | 7      | 12.36   |
|      |         |         |          |          | 03,405 |         |
+------+---------+---------+----------+----------+--------+---------+
| 2549 | 172,391 | (8.41)  | 425,781  | (17.36)  | 5      | (14.94) |
|      |         |         |          |          | 98,172 |         |
+------+---------+---------+----------+----------+--------+---------+

ที่มา: สภาอุตสาหกรรมยานยนต์ไทย

ในปี 2549 มีปริมาณการจำหน่ายรถยนต์รวม 598,172 คัน ซึ่งคิดเป็นอัตราการเติบโตลดลงร้อยละ
14.94 เมื่อเทียบกับช่วงเดียวกันของปี 2548 ซึ่งมีปริมาณการจำหน่ายลดลงทุกประเภทรถยนต์
โดยมีรายละเอียดดังนี้

ประเภทรถยนต์นั่งส่วนบุคคล มียอดขายทั้งสิ้น 172,391 คัน เมื่อเทียบกับช่วงเดียวกันของปี 2548
คิดเป็นอัตราการเติบโตลดลงร้อยละ 8.41 และประเภทรถยนต์เพื่อการพาณิชย์
ซึ่งถือเป็นประเภทรถที่มีตลาดใหญ่ที่สุดของประเทศ มียอดขายทั้งสิ้น 425,781 คัน
เมื่อเทียบกับช่วงเดียวกันของปี 2548 คิดเป็นอัตราการเติบโตลดลงร้อยละ 17.36

ตลาดรถยนต์โดยรวมมีอัตราการเติบโตลดลง
ทั้งนี้มีสาเหตุมาจากการที่ค่าเงินบาทแข็งค่าขึ้นอย่างต่อเนื่อง
ทำให้ผู้ส่งออกเกิดความเสี่ยงจากการขาดทุนจากอัตราแลกเปลี่ยน
และสูญเสียความสามารถในการแข่งขันกับประเทศผู้ส่งออกรายอื่น
รวมทั้งราคาน้ำมันขายปลีกในประเทศมีการปรับราคาเพิ่มขึ้น
ประกอบกับข่าวกลุ่มผู้ก่อการรายเข้ายึดแหล่งผลิตน้ำมันที่ Tebidaba (50 KBD) ของบริษัท Agip
ใน Nigeria ซึ่งส่งผลกระทบต่อภาคอุตสาหกรรมโดยรวม

3) การจัดหาผลิตภัณฑ์หรือบริการ

3.1 แหล่งที่มาของเงินทุน

บริษัทมีแหล่งที่มาของเงินทุนจากการกู้ยืมและระดมทุนจากผู้ถือหุ้น เงินกู้ยืม
ซึ่งเป็นแหล่งเงินทุนหลักของบริษัท มีทั้งจากการกู้ยืมผ่านสถาบันการเงิน การออกตั๋วสัญญาใช้เงิน
การออกตั๋วแลกเงิน และการออกหุ้นกู้

ณ 31 ธันวาคม 2549 บริษัทมีเงินกู้ยืมในประเทศจากสถาบันการเงิน การออกตั๋วสัญญาใช้เงิน
และการออกตั๋วแลกเงินรวม 1,366.74 ล้านบาท และมีส่วนของผู้ถือหุ้นคงเหลือ 1,166 ล้านบาท

 3.2 แหล่งใช้ไปของเงินทุน

บริษัทมีนโยบายปล่อยสินเชื่อโดยเน้นคุณภาพของลูกค้าเป็นสำคัญ
โดยบริษัทมุ่งเน้นการขยายฐานลูกค้าบุคคลธรรมดารายย่อยทั่วไป
บริษัทจะพิจารณาอนุมัติสินเชื่อเช่าซื้อสำหรับลูกค้าบุคคลธรรมดาโดยพิจารณาจากความสามารถในการชำระหนี้ของลูกค้า
ประกอบกับเครดิตของผู้ค้ำประกัน ซึ่งจะพิจารณาจากอาชีพของลูกค้า ที่มาและความมั่นคงของรายได้
ตรวจสอบประวัติของลูกค้าและผู้ค้ำประกันอย่างละเอียดรอบคอบ
โดยในแต่ละขั้นตอนจะมีเจ้าหน้าที่คอยกำกับดูแลและติดตามด้วยความระมัดระวัง

ขั้นตอนการพิจารณาสินเชื่อ

1. ขั้นตอนการพิจารณาเบื้องต้น

หรือ

2 ขั้นตอนการพิจารณาคุณสมบัติของ

ลูกค้าและคัดเลือกลูกค้า แจ้งว่ามีลูกค้าจะขอทำเช่าซื้อ/ลีสซิ่ง

เครดิตไม่ผ่าน เครดิตไม่ผ่าน

ปฏิเสธไปยัง ปฏิเสธไปยัง

ออกหลักฐาน

กรรมสิทธิ์ในสินค้า

ปรึกษาและวิเคราะห์เพิ่มเติมร่วมกับ เครดิตไม่ผ่านแจ้งปฏิเสธ

จ่ายเช็คชำระ

เงินกู้เช่าซื้อ/ลีสซิ่ง บันทึกผลการวิเคราะห์ในรายงาน

  และตรวจสอบความถูกต้องของ เครดิตผ่าน เอกสารสำคัญที่เกี่ยวข้อง โดยตรวจเช็ค

  กับแหล่งข้อมูลต่าง ๆ

3. ขั้นตอนอนุมัติสินเชื่อ

4. ขั้นตอนการดำเนินงานภายหลังผ่านการอนุมัติสินเชื่อ

แจ้งออกเช็คเงินกู้เช่าซื้อ/ลีสซิ่ง แจ้ง

เช็คเงินกู้เช่าซื้อ/ลีสซิ่ง

5. ขั้นตอนการปฏิบัติต่อลูกค้า

จ่ายชำระค่างวด

6. ขั้นตอนการควบคุมสินเชื่อ

แจ้งโอนกรรมสิทธิ์ แจ้งความจำนงว่าจะซื้อ/ไม่ซื้อทรัพย์สิน

- ฟ้องร้องคดีแพ่งและคดีอาญา (ถ้าจำเป็น)

- บังคับคดี

- ยึดทรัพย์สิน

7. ขั้นตอนการประมูลทรัพย์สิน

ไม่ว่าจะเป็นกรณีเช่าซื้อหรือเช่าลีสซิ่ง จะมีขั้นตอนการพิจารณาที่คล้ายคลึงกันดังนี้

(1) ขั้นตอนการพิจารณาเบื้องต้น

เมื่อเจ้าหน้าที่การตลาดได้รับติดต่อจากผู้จำหน่ายสินค้า (Dealer)
หรือลูกค้าติดต่อกับเจ้าหน้าที่การตลาดโดยตรง
จะมีการให้คำแนะนำหรือปรึกษาถึงรูปแบบการทำสัญญาและเงื่อนไขการเช่าซื้อหรือลีสซิ่งให้เหมาะสมกับลูกค้าแต่ละราย
ทั้งนี้หากเป็นสัญญาเช่าซื้อจะมีระยะเวลาผ่อนชำระเฉลี่ย 12 - 60 งวด ส่วนสัญญาลีสซิ่งจะเป็น
36 - 60 งวด โดยเจ้าหน้าที่การตลาดต้องเก็บรวบรวมข้อมูลและเอกสารต่าง ๆ
ที่จำเป็นในการวิเคราะห์คุณสมบัติของลูกค้าให้กับเจ้าหน้าที่ฝ่ายเครดิต

(2) ขั้นตอนการพิจารณาคุณสมบัติของลูกค้าและคัดเลือกลูกค้า

เจ้าหน้าที่วิเคราะห์เครดิตจะตรวจสอบข้อมูลความถูกต้องของเอกสาร
และพิจารณาถึงความน่าเชื่อถือ ความสามารถในการชำระหนี้ของลูกค้า
พร้อมกับให้ความเห็นร่วมกับเจ้าหน้าที่การตลาดในการเสนออนุมัติลูกค้าแต่ละราย

ทั้งนี้ หากเป็นรถใช้แล้วรวมถึงกรณี Refinance เจ้าหน้าที่การตลาดจะต้องตรวจสอบสภาพรถ
ทุกคัน และต้องให้เจ้าหน้าที่วิเคราะห์เครดิตตรวจสภาพราคาประเมินรถรุ่นนั้น ๆ ว่า
ราคาเหมาะสมหรือไม่เมื่อเทียบเคียงกับรถรุ่นเดียวกันในตลาด

(3) ขั้นตอนอนุมัติสินเชื่อ

ข้อมูลทั้งหมดจะถูกนำเสนอเพื่อพิจารณาอนุมัติตามวงเงินสินเชื่อต่อราย ดังนี้

รายละเอียดผู้มีอำนาจอนุมัติวงเงินสินเชื่อ กรณีทั่วไป

+-----------------------+------------+--------------+----------------+
| ผู้มีอำนาจอนุมัติ           |   วงเง     |              |                |
|                       | ินสินเชื่อที่มีเง |              |                |
|                       | ินดาวน์/เงินว |              |                |
|                       | างประกัน⁽¹⁾ |              |                |
+-----------------------+------------+--------------+----------------+
|                       |   ร้อยละ 20 | ร้อยละ 10-20  | ต่ำกว่า ร้อยละ 10 |
|                       |   ขึ้นไป     |              |                |
+-----------------------+------------+--------------+----------------+
| ผู้อำนวยการฝ่ายเครดิต     | 1.5 ล้านบาท | ไม่มีอำนาจอนุมัติ | ไม่มีอำนาจอนุมัติ   |
+-----------------------+------------+--------------+----------------+
| รองกร                 | 3.0 ล้านบาท | ไม่มีอำนาจอนุมัติ | ไม่มีอำนาจอนุมัติ   |
| รมการผู้จัดการหรือเทียบเท่า |            |              |                |
+-----------------------+------------+--------------+----------------+
| กรรมการผู้จัดการ         | 5.0 ล้านบาท | 5.0 ล้านบาท   | ไม่มีอำนาจอนุมัติ   |
+-----------------------+------------+--------------+----------------+
| คณะกรรมการบริหาร       | 50.0       | 50.0 ล้านบาท  | 50.0 ล้านบาท    |
|                       | ล้านบาท     |              |                |
+-----------------------+------------+--------------+----------------+
| คณะกรรมการบริษัท        |   ไ        |              | ไม่จำกัดจำนวน    |
|                       | ม่จำกัดจำนวน |  ไม่จำกัดจำนวน |                |
+-----------------------+------------+--------------+----------------+

หมายเหตุ : การพิจารณาทบทวนวงเงินสินเชื่อเดิมที่ครบกำหนดนั้น
ผู้มีอำนาจอนุมัติวงเงินแต่ละระดับมีอำนาจอนุมัติได้ไม่เกิน 2
เท่าของอำนาจอนุมัติวงเงินสินเชื่อที่มีอยู่ กรณีลูกค้านิติบุคคล จะต้องนับรวมบริษัทในครือ
หรือบริษัทในกลุ่มด้วย

รายละเอียดผู้มีอำนาจอนุมัติวงเงินสินเชื่อ กรณี Refinance

  -------------------------------------- --------------------------------
  ผู้มีอำนาจอนุมัติ                            วงเงินสินเชื่อที่อนุมัติได้

  ผู้อำนวยการฝ่ายเครดิต                      1.00 ล้านบาท

  รองกรรมการผู้จัดการหรือเทียบเท่า             2.00 ล้านบาท

  กรรมการผู้จัดการ                          5.00 ล้านบาท

  คณะกรรมการบริหาร                        50.0 ล้านบาท

  คณะกรรมการบริษัท                         ไม่จำกัดจำนวน
  -------------------------------------- --------------------------------

หมายเหตุ : อำนาจอนุมัติวงเงินสินเชื่อดังกล่าวข้างต้น ให้เป็นไปตามเงื่อนไขราคาการ Finance
(ฉบับล่าสุดที่ใช้บังคับในขณะใด ๆ) ที่อนุมัติโดยกรรมการผู้จัดการ
ซึ่งอาจมีการเปลี่ยนแปลงและแจ้งให้ทราบเป็นคราว ๆ ไป

(4) ขั้นตอนการดำเนินงานภายหลังผ่านการอนุมัติสินเชื่อ

เมื่อมีการอนุมัติสินเชื่อแล้ว
เจ้าหน้าที่การตลาดต้องแจ้งประกันภัยเพื่อคุ้มครองรถยนต์หรือทรัพย์สินดังกล่าว
และเจ้าหน้าที่ฝ่ายพิธีการสินเชื่อจะต้องจัดเก็บข้อมูลเข้าระบบคอมพิวเตอร์ของบริษัท
เพื่อเป็นฐานข้อมูลให้ฝ่ายต่าง ๆ ติดตามดูแลลูกค้าต่อไป
รวมทั้งรับผิดชอบดูแลเรื่องความครบถ้วนของเอกสารจากผู้จำหน่ายสินค้า (Dealer)
เมื่อมารับเงินค่าขายทรัพย์สินที่ให้เช่าซื้อหรือลีสซิ่งจากบริษัทด้วย

(5) ขั้นตอนการปฏิบัติต่อลูกค้า

1.
ฝ่ายบริการประกันภัยจะคอยดูแลให้บริการลูกค้าในการต่ออายุความคุ้มครองตลอดระยะเวลาที่ยังมีการผ่อนชำระกับบริษัทอยู่
หรือในบางกรณีจะให้บริการหลังสิ้นสุดอายุสัญญาแล้วรวมถึงทรัพย์สิน อื่น ๆ ด้วย
เพื่อเป็นการสร้างรายได้อื่นให้กับบริษัท

2. ฝ่ายบริการทะเบียนรถยนต์และโอนสิทธิ์
จะดูแลให้บริการต่อภาษีประจำปีรถยนต์ให้ในลักษณะเดียวกับฝ่ายบริการประกันภัย

3. ฝ่ายรับชำระและติดตามหนี้จะดูแลลูกค้าในส่วนที่ชำระค่างวดตามปกติถึงค้างชำระไม่เกิน 3 งวด
โดยลูกค้าสามารถผ่อนชำระค่างวดได้หลายวิธี เช่น การชำระค่างวดผ่านธนาคาร
ชำระโดยเช็คลงวันที่ล่วงหน้า ชำระด้วยตนเองที่บริษัทหรือทางธนาณัติ
เมื่อได้ผ่อนชำระครบถ้วนรวมทั้งชำระค่าซื้อคืนตามสัญญาลีสซิ่งครบถ้วนแล้ว
จะส่งต่อให้ฝ่ายบริการงานทะเบียนรถยนต์และโอนสิทธิ
ติดต่อลูกค้าให้มารับโอนทะเบียนรถยนต์ตามขั้นตอนต่อไป

(6) ขั้นตอนการควบคุมสินเชื่อ

ในกรณีที่เกิดการค้างชำระค่างวด บริษัทจะมีมาตรการในการควบคุมสินเชื่อ ดังนี้

1. กรณีผิดนัดชำระ 1 และ 2 งวด
หน่วยงานรับชำระและติดตามหนี้ของบริษัทจะติดตามทวงถามจากลูกค้าทันที
โดยการติดต่อเจรจากับลูกค้าโดยตรงด้วยตนเองและส่งจดหมายทวงถาม

2. กรณีผิดนัดชำระ 3 งวด
จะส่งจดหมายทวงหนี้และเจรจากับลูกค้าพร้อมประเมินสถานภาพความสามารถในการชำระหนี้ลูกค้า

3. กรณีผิดนัดชำระ 3 งวดขึ้นไป บริษัทจะพยายามเจรจาประนอมหนี้ก่อน ถ้าไม่สามารถพัฒนาหนี้ได้
รายละเอียดของลูกค้ารายนั้นจะถูกส่งไปให้เจ้าหน้าที่เร่งรัดหนี้สินและกฎหมายเพื่อบอกเลิกสัญญาและยึดทรัพย์สินที่ให้เช่าซื้อหรือลีสซิ่งกลับมา
ในกรณีที่จำเป็น
หากบริษัทไม่สามารถติดตามยึดทรัพย์สินคืนมาได้หรือในกรณีที่ขายประมูลทรัพย์สินที่ยึดมาได้แต่ได้เงินมาไม่พอที่จะชำระหนี้คงเหลือ
บริษัทจะดำเนินการด้านกฎหมายกับลูกค้าและผู้ค้ำประกันต่อไปโดยจะเป็นการฟ้องร้องคดีเพื่อให้ได้หนี้คืนมากที่สุด

(7) ขั้นตอนการประมูลทรัพย์สิน

เมื่อยึดทรัพย์สินมาแล้ว บริษัทจะแจ้งให้ลูกค้ามาปิดบัญชีภายในเวลาที่กำหนด เมื่อพ้นกำหนดเวลาแล้ว
ลูกค้าไม่มาติดต่อหรือไม่สามารถปฏิบัติตามเงื่อนไขของบริษัทได้
บริษัทจะนำทรัพย์สินดังกล่าวไปประมูลขายทอดตลาดต่อสาธารณชน
โดยวิธีการจัดการประมูลที่สำนักงานใหญ่ หรือสำนักงานสาขาของบริษัทเอง
และการจัดส่งให้ตัวแทนประมูล คือ บริษัท สหการประมูล จำกัด ทำการประมูลขายทอดตลาด ณ
ที่ทำการของบริษัทตัวแทน ตามที่เห็นสมควร
ซึ่งจะมีการโฆษณาให้ประชาชนทั่วไปรับทราบและสามารถเข้าร่วมประมูลได้ตามวันและเวลาของบริษัทตัวแทนประมูล

ทั้งนี้ การพิจารณาเรื่องการดำเนินการจัดประมูลขายทอดตลาด และการกำหนดราคากลาง
สำหรับการประมูลขายรถยึดของบริษัท
จะมีคณะอนุกรรมการควบคุมการประมูลขายรถยึดเป็นผู้พิจารณา
และเมื่อจบการประมูลขายทอดตลาดแต่ละรอบแล้ว ส่วนเก็บรักษาและจำหน่ายรถยึด
จะจัดทำรายงานผลการประมูลขายทอดตลาดให้กับคณะอนุกรรมการพิจารณาหนี้ที่มีปัญหาทราบทุกครั้ง

เมื่อเกิดขาดทุนจากการขายทอดตลาดรถยึด บริษัทจะทำหนังสือแจ้งให้ลูกค้าทราบ
เพื่อให้นำเงินส่วนขาดทุน ดังกล่าวมาชำระให้กับบริษัทภายในกำหนดเวลา
และเมื่อพ้นกำหนดเวลาดังกล่าวแล้ว ลูกค้าไม่นำเงินมาชำระให้กับบริษัท
บริษัทจะดำเนินการฟ้องร้องเรียกค่าเสียหายจากลูกค้าในชั้นศาลต่อไป

ในกรณีที่บริษัทนำรถออกประมูลขายทอดตลาดแล้วได้ราคาเกินกว่าจำนวนหนี้คงค้างตามสัญญา
บริษัทจะต้องคืนเงินส่วนเกินให้กับผู้เช่าซื้อ ในทางกลับกันหากมีส่วนขาดทุน
ผู้เช่าซื้อก็ต้องชำระคืนเป็นค่าเสียหายให้กับบริษัทเช่นกัน
ตามข้อกำหนดของสำนักงานคณะกรรมการการคุ้มครองผู้บริโภค (สคบ.)